

 REPUBLIKA HRVATSKA

KOPRIVNIČKO-KRIŽEVAČKA ŽUPANIJA

 **OSNOVNA ŠKOLA „BRAĆA RADIĆ**“

 **K O P R I V N I C A**

KLASA: 406-04/22-01/11

URBROJ: 2137-30-01-22-2

Koprivnica, 18.8.2022. godine

**POZIV ZA DOSTAVU PONUDE**

Poštovani,

 Naručitelj Osnovna škola „Braća Radić“ Koprivnica, pokrenuo je postupak jednostavne nabave za nabavu **Kruha i krušnih proizvoda za prvo polugodište šk. god. 2022./2023.** te vam upućuje ovaj poziv za dostavu ponude.

 Sukladno članku 15. Zakona o javnoj nabavi („Narodne novine“ broj 120/16) (u daljnjem tekstu: Zakon) za godišnju procijenjenu vrijednosti nabave manju od 200.000,00 kn (roba i usluge) odnosno 500.000,00 kn (radovi) bez PDV-a (tzv. jednostavnu nabavu) Naručitelj nije obvezan provoditi postupke javne nabave propisane Zakonom.

1. **OPIS PREDMETA NABAVE:**

Predmet nabave je nabava Kruha i krušnih proizvoda sukladno troškovniku koji je u prilogu i čini sastavni dio ovog poziva.

Procijenjena vrijednost nabave iznosi **63.000,00** kuna u koji iznos nije uračunat PDV.

Količina predmeta nabave: U Troškovniku utvrđene su okvirne količine predmeta nabave budući da se radi o namirnicama za koju naručitelj zbog broja učenika ne može unaprijed odrediti točnu količinu.

1. **EVIDENCIJSKI BROJ NABAVE: 18/22-JDN**
2. **UVJETI NABAVE:**

Vaša ponuda treba ispuniti slijedeće uvjete:

**Način izvršenja**: Ugovor.

**Rok izvršenja: odmah od dana zaključenja ugovora koji se sklapa određeno od 1.9.2022. do 31.12.2022. godine**

**Rok valjanosti ponude:** 30 dana od dana otvaranja ponude.

**Mjesto izvršenja**: Osnovna škola „Braća Radić“ Koprivnica, Miklinovec 6a, 48 000 Koprivnica.

**Isporuka robe** je prema narudžbi, svakodnevno u 7,00 sati ujutro, a prema potrebi i dodatna isporuka u 13,00 sati ovisno o jelovniku.

**Rok, način i uvjeti plaćanja**: 30 dana od dana zaprimanja valjanog e-računa, e-račun se ispostavlja jednom tjedno na adresu naručitelja: Osnovna škola „Braća Radić“ Koprivnica, Miklinovec 6a, 48 000 Koprivnica, tj. na adresu: e-racuni@os-braca-radic-koprivnica.skole.hr s naznakom „Ugovor o nabavi kruha i krušni proizvoda broj \_“ (upisati naš broj Ugovora).

**Cijena ponude**:

Cijenu ponude formirati na bazi jediničnih cijena prema stavkama troškovnika.

Jedinične cijene su nepromjenjive.

*Cijena ponude je nepromjenjiva za vrijeme trajanja ugovora.*

Cijena ponude izražava se u kunama.

Cijena ponude piše se brojkama, bez poreza na dodatnu vrijednost.

U cijenu ponude bez poreza na dodatnu vrijednost moraju biti uračunati svi troškovi i popusti.

Porez na dodanu vrijednost iskazuje se posebno iza cijene ponude.

Ukupnu cijenu ponude čini cijena ponude s porezom na dodanu vrijednost.

**Kriterij za odabir ponude** je *najniža cijena.*

**4.** **DOKAZI/ISPRAVE KOJIMA SE UTVRĐUJE DA NEMA RAZLOGA ZA ISKLJUČENJE PONUDITELJA:**

Naručitelj će isključiti ponuditelja iz postupka ove nabave ako ne dostavi slijedeće isprave:

4.1. Izjavu o nekažnjavanju koju daje osoba ovlaštena za zastupanje gospodarskog subjekta da gospodarskom subjektu i osoba ovlaštena po zakonu za zastupanje gospodarskog subjekta nisu pravomoćno osuđeni za jedno ili više kaznenih djela navedenih u članku 251. Zakona o javnoj nabavi („Narodne novine“ broj 120/16), (priložen obrazac).

4.2. Potvrda porezne uprave o stanju duga ili jednakovrijedan dokument nadležnog tijela, kojom ponuditelj dokazuje da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku pred stečajne nagodbe),

– potvrda ne smije biti starija od dana slanja ovog poziva za dostavu ponude.

**5. DOKAZI SPOSOBNOSTI:**

 Ponuditelj je dužan dostaviti slijedeće dokaze sposobnosti kako bi dokazao sposobnost u ovom postupku nabave:

5.1. Dokazi sposobnosti za obavljanje profesionalne djelatnosti:

Ponuditelj mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastanasukladno članku 257. Zakona.

5.2. Dokazi tehničke i stručne sposobnosti:

Sukladno članku 270. ZJN 2016 gospodarski subjekt dostavlja potvrdu koju izdaje nadležno tijelo, odnosno Rješenje / Uvjerenje nadležnog ministarstva ili Potvrdu nadležnog županijskog tijela, da ponuditelj ima integriran HACCP sustav samokontrole ili HRN EN ISO 22000 sustavi upravljanja sigurnošću hrane sukladno Zakonu o hrani („Narodne novine“ broj 81/13,14/14, 30/15) i Pravilniku o higijeni hrane („Narodne novine“ broj 81/13), odnosno potvrda ovlaštene tvrtke za certificiranje o uvedenom HACCP sustavu upravljanja (primjeni) HACCP načela. Za dokazivanje sposobnosti prilaže se Rješenje / Uvjerenje / Potvrda ili Certifikat iz kojih se mora vidjeti da ponuditelj ima implementiran HACCP sustav (uspostavljanje i provođenje redovitih preventivnih sustava kontrole prema načelima HACCP-a).

**6. JAMSTVO**

Sukladno članku 214. točka 2. Zakona, naručitelj traži:

- **Jamstvo za uredno ispunjenje ugovora u obliku** izjaveponuditelja da će, ako njegova ponuda bude odabrana kao najpovoljnija, najkasnije u roku 8 dana od potpisa ugovora dostaviti naručitelju garanciju banke ili zadužnicu ovjerenu kod javnog bilježnika u iznosu 10% vrijednosti ponude za uredno ispunjenje obveza iz ugovora, **s rokom važenja godinu dana** od dana sklapanja ugovora ili polog od 10% vrijednosti ponude na IBAN Grada Koprivnice: HR5523860021820100005, Model: HR26, Poziv na broj: 9016-8504-OIB (uplatitelja). Garancija banke mora biti bezuvjetna, neopoziva i naplativa na prvi pisani poziv.

Svu traženu dokumentaciju ponuditelji mogu dostaviti u izvorniku ili preslici.

**7. SASTAVNI DIJELOVI PONUDE:**

 Ponuda treba sadržavati:

* **Ponudbeni list (**popunjen i potpisan od strane ponuditelja),
* **Troškovnik (**ispunjen i potpisan od strane ponuditelja),
* **Dokazi o sposobnosti** (traženi dokumenti sukladno ovom pozivu za dostavu ponude),
* **Izjava o nekažnjavanju,**
* **Potvrda Porezne uprave o stanju duga.**

**8. NAČIN, MJESTO I ROK ZA DOSTAVU PONUDE:**

Ponuda se dostavlja na Ponudbenom listu i troškovniku iz ovog Poziva za dostavu ponude, a koje je potrebno ispuniti i potpisati od strane ovlaštene osobe ponuditelja.

 Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva za dostavu ponude.

 **Rok za dostavu ponude**: **do 29.8.2022. godine do 12:00 sati**

 **Način dostave ponude**: ponuda se dostavlja na e-mail na adresu ured@os-braca-radic-koprivnica.skole.hr u PDF formatu popisana i ovjerena ili zemaljskom poštom na adresu:

**Osnovna škola „Braća Radić“ Koprivnica**

**Miklinovec 6a**

**48000 Koprivnica**

**Tajništvo**

**“Kruh i krušni proizvodi za 1. polugodište šk.god. 2022./2023.“ – „NE OTVARAJ“**

**Evidencijski broj nabave: 18/22-JDN.**

* na poleđini:

naziv i adresa ponuditelja

Otvaranje ponuda nije javno.

**9. OSTALO:**

Osoba za kontakt: Anita Brković, tajnica škole

Tel: 048/642-025

Adresa elektroničke pošte: ured@os-braca-radic-koprivnica.skole.hr

Na ovaj postupak se ne primjenjuju odredbe Zakona o javnoj nabavi i naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

Naručitelj ne snosi nikakve troškove u svezi sa sudjelovanjem ponuditelja u ovom postupku.

Obavijest o rezultatima predmetne nabave: Pisanu obavijest o rezultatima nabave Naručitelj će dostaviti ponuditelju u roku 15 dana od dana isteka roka za dostavu ponude.

RAVNATELJ ŠKOLE

 Krešo Grgac, prof.

**Prilozi:**

* Ponudbeni list,
* Troškovnik
* Izjava o nekažnjavanju
* Izjava o jamstvu za uredno ispunjenje ugovorne obveze